**ДОКЛАД За дейността**

**на СБАГАЛ “Проф. Д-р Димитър Стаматов – Варна” ЕООД,**

**за 2016 г.**

Настоящият годишен доклад е изготвен в съответствие с изискванията на чл. 39 на Закона за счетоводството, чл. 100н, ал. 7 и 8 от ЗППЦК и Приложение № 10 към Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриването на информация.

СБАГАЛ “Проф. Д-р Димитър Стаматов – Варна” ЕООД е регистрирано с решение № 483 на Варненски окръжен съд от 22.02.2001 г. по ф.д. 483/2001 г., и е вписано в Търговския регистър, т. 217, стр. 50, парт. №11.

СБАГАЛ “Проф. Д-р Димитър Стаматов – Варна” ЕООД е регистрирано като еднолично търговско дружество с ограничена отговорност с основен капитал 295 хил. лева, 100 % собственост на Община Варна.

**Предметът на дейност на Дружеството е**: диагностика и лечение на заболявания, когато лечебната цел не може да се постигне в условията на извънболнична помощ; родилна помощ; диагностика и консултации, поискани от лекар или лекар по дентална медицина от други лечебни заведения; клинични изпитвания на лекарствени продукти и медицински изделия, съгласно действащото в страната законодателство; учебна и научна дейност. По следните медицински специалности: акушерство и гинекология; анестезиология и интензивно лечение; неонатология; клинична лаборатория; микробиология; образна диагностика; обща и клинична патология.

**Органи на управлението на дружеството са:**

***Едноличният собственик на капитала:***

Община Варна, чрез Общински съвет – Варна, който упражнява правата на Общината, като решава въпросите от компетентността на общото събрание.

На основание чл.21, ал.1, т.9 от ЗМСМА, чл.144, ал.3 от Търговския закон и чл.22 ал.2 във връзка с чл.4, ал.1, т.1 и чл.8, ал.1, т.5 от Наредбата за реда за упражняване правата на собственост върху частта на Община Варна от капитала на търговските дружества, работата на Дружеството се наблюдава и контролира от един общински контрольор, назначен от кмета на Община Варна с договор за възлагане на контрол. Към 31.12.2016 г. контрольор на дружеството е проф. Стефан Тодоров.

 ***Управител:***

През 2016 год. с решение на Общински съвет – Варна е сменен управителят на дружеството. До 05.02.2016 год. представляващ и управляващ е д-р Радослав Минков. След 05.02.2016 год. и до момента представляващ и управляващ доц. Д-р Емил Ковачев.

 **Свързани лица:**

Община Варна – едноличен собственик на капитала

Амбулатория медицински център за доболнична помощ ЕООД – дъщерно дружество

 Дружеството няма регистрирани клонове.

1. **Характеристика на дейността:**

 ***Реализирани приходи по видове дейности за 2016 год. спрямо 2015 год.***

|  |  |  |  |  |  |
| --- | --- | --- | --- | --- | --- |
| № | Наименование | 2016 год. | 2015 год. | Изменение сума | Относително изменение3:4 |
| 1 | 2 | 3 | 4 | 5 | 6 |
| 1. | Приходи РЗОК | 3 333 | 3 300 | 33 | 1.01 |
| 2. | Приходи от медицински услуги  | 1 333 | 1 258 | 75 | 1.06 |
| 3. | Приходи от финансиране  | 113 | 113 | 0 | 1.00 |
| 4. | Приходи от наеми и други  | 213 | 155 | 58 | 1.37 |
|  | Всичко приходи от дейността | 4 992 | 4826 | 166 | 1.03 |

 **Клиенти на дружеството с относителен дял над 10% от приходите от продажби:**

|  |  |  |  |  |  |
| --- | --- | --- | --- | --- | --- |
| № | Наименование | 2016 год. | 2015 год. | Изменение сума | Относително изменение3:4 |
| 1 | 2 | 3 | 4 | 5 | 6 |
| 1. | РЗОК | 3 333 | 3 300 | 33 | 1.01 |

Дружеството реализира своите приходи само на вътрешни пазари**.**

***Разходи за дейността 2016 год. спрямо 2015 год.:***

хил. лв.

|  |  |  |  |  |  |
| --- | --- | --- | --- | --- | --- |
| № | Наименование | 2016 год. | 2015 год. | Изменение сума | Относително изменение3:4 |
| 1 | 2 | 3 | 4 | 5 | 6 |
| 1. | Материали | 725 | 803 | -78 | 0.90 |
| 2. | Външни услуги | 279 | 300 | -21 | 0.93 |
| 3. | Възнаграждения | 3 303 | 2 961 | 342 | 1.12 |
| 4. | Осигуровки | 497 | 462 | 35 | 1.08 |
| 5. | Амортизации | 143 | 155 | -12 | 0.92 |
| 6. | Други разходи  | 118 | 123 | -5 | 0.96 |
| 7. | Финансови разходи | 7 | 13 | -6 | 0.62 |
|  | Всичко разходи | 5 072 | 4 817 | 255 | 1.05 |

От представените в таблицата за разходи данни се вижда, че увеличението на разходите се дължи основно на увеличение на разходите за възнаграждения и осигуровки на персонала. През м.12.2015 год. са увеличени възнагражденията на всички служители с 20 лв., във връзка с това за 2016 год. са увеличени разходите за персонала; към 01.01.2016 год. са увеличени работните заплати на всички служители с основно възнаграждение равно на минималната работна заплата, във връзка с това за 2016 год. са увеличени разходите за персонала; през 2016 год. дружеството осъществява дейността си с минимум персонал, което води до увеличаване на: натовареността на медицинския персонал, задълженията за неизползвани отпуски и задълженията за допълнително положения труд.

**Няма доставчици на дружеството с относителен дял над 10% от всички разходите по Отчета за приходи и разходи.**

 **Направени инвестиции в Дълготрайни активи през 2016 год. спрямо 2015 год.**

|  |  |  |  |  |  |
| --- | --- | --- | --- | --- | --- |
| № | Наименование | 2016 год. | 2015 год. | Изменение сума | Относително изменение3:4 |
| 1 | 2 | 3 | 4 | 5 | 6 |
| 1. | Подобрения на сгради | 2 | 5 | -3 | 0,40 |
| 2. | Машини, производствено оборудване и апаратура | 63 | 89 | -26 | 0,71 |
| 3. | Други | 11 | 8 | 3 | 1,37 |
| 4. | Дълготрайни нематериални активи | 103 | 3 | 100 | 34,33 |
| 5. | Разходи за придобиване на ДА | 3 | 22 | -19 | 0,14 |

 ***Придобити активи със собствени средства*:**

|  |  |  |
| --- | --- | --- |
| № | Наименование | Стойност |
| 1 | 2 | 3 |
| 1. | Частично реновиране на сградата | 2 |
| 2. | Центрофуги с ротор за Клинична лаборатория | 2 |
| 3. | Граспер форцепс за Гинекологично отделение | 1 |
| 4. | Климатици | 7 |
| 5. | Пералня 1 бр | 1 |
| 6. | Картов четец  | 1 |
| 7. | Подобрение на кръвно газов анализатор | 2 |
| 8. | Други  | 5 |
| 9. | Дълготрайни нематериални активи | 4 |
| 10. | Разходи за придобиване на ДА | 3 |

***Придобити активи чрез дарение:***

|  |  |  |
| --- | --- | --- |
| № | Наименование | Стойност |
| 1 | 2 | 3 |
| 1. | Пациентска мониторингова система SpO2- модел Nellcor за Неонатологично отделение | 2 |
| 2. | Фетален монитор | 2 |
| 3. | Инкубатори за новородени за Неонатологично отделение | 24 |
| 4. | Инфузионна помпа за Неонатологично отделение | 2 |
| 5. | Пациентски монитор за ОАИЛ | 1 |
| 6. | Количка за аспирация за Неонатологично отделение | 1 |
| 7. | Проявителна машина за рентген | 2 |
| 8. | Термолегло с окомпектовка за Неонатологично отделение | 16 |
| 9. | Комплект прикреватна монигорингова система за Неонатологично отделение | 4 |
| 10. | Други | 5 |
| 11. | Дълготрайни нематериални активи | 99 |

**Финансово-икономически показатели за 2016 г. спрямо 2015 г.:**

 *(хил.лв.)*

|  |  |  |  |  |
| --- | --- | --- | --- | --- |
| **N:** | **Показатели:** | **2016** | **2015** | **2016/2015** |
|
|  **година** | **година** | **стойност** | **процент** |
| 1 | Финансов резултат | -69 | 26 | -95 | -365.4 |
| 2 | Нетен размер на приходите от продажби | 4666 | 4558 | 108 | 2.4 |
| 3 | Собствен капитал | 46 | 115 | -69 | -60.0 |
| 4 | Пасиви (дългосрочни и краткосрочни) | 1157 | 1004 | 153 | 15.2 |
| 5 | Обща сума на активите | 1203 | 1119 | 84 | 7,5 |
| 6 | Приходи | 4992 | 4826 | 166 | 3,4 |
| 7 | Разходи | 5072 | 4817 | 255 | 5,3 |
| 8 | Краткотрайни активи | 92 | 46 | 46 | 100,00 |
| 9 | Разходи за бъдещи периоди | 1 | 2 | -1 |  |
| 10 | Краткосрочни задължения | 551 | 471 | 80 | 17.0 |
| 11 | Краткосрочни вземания | 365 | 355 | 10 | 2,8 |
| 12 | Краткосрочни финансови активи | 0 | 0 | 0 | 0 |
| 13 | Парични средства | 175 | 199 | -24 | -12,1 |
| **Рентабилност** |  |  |  |  |  |
| 14 | Коеф. на рентабилност на приходите | -0,0148 | 0,0057 | -0,0205 |  -359.2 |
|  | от продажби (1/2) |  |  |  |  |
| 15 | Коеф. на рентабилност на собствения | -1,5000 | 0,2261 | -1,7261 |  -763,5 |
|  | капитал (1/3) |  |  |  |  |
| 16 | Коеф. на рентабилност на пасивите (1/4) | -0,0596 | 0,0259 | -0,0855 |  -330,3 |
| 17 | Коеф. на капитализация на активите (1/5) | -0,0574 | 0,0232 | -0,0806 | -346,9 |
| **Ефективност** |  |  |  |  |  |
| 18 | Коеф. на ефективност на разходите (6/7) | 0,9842 | 1,0019 | -0,0176 | -1,8 |
| 19 | Коеф. на ефективност на приходите (7/6) | 0,9856 | 1,0046 | -0,0190 | -1,9 |
| **Ликвидност** |  |  |  |  |  |
| 20 | Коеф. на обща ликвидност (8/10) | 0,1670 | 0,0977 | 0,0693 | 71,0 |
| 21 | Коеф. на бърза ликвидност (11+12+13)/10 | 0,9800 | 1,1762 | -0,1962 | -16,7 |
| 22 | Коеф. на незабавна ликвидност (12+13)/10 | 0,3176 | 0,4225 | -0,1049 | -24,8 |
| 23 | Коеф. на абсолютна ликвидност (13/10) | 0,3176 | 0,4225 | -0,1049 | -24,8 |
| **Финансова автономност** |  |  |  |  |  |
| 24 | Коеф. на финансова автономност (3/4) | 0,0398 | 0,1145 | -0,0748 | -65,3 |
| 25 | Коеф. на задлъжнялост (4/3) | 1,0398 | 1,1145 | -0,0748 | -6,7 |

И през 2016 год. като основен източник на финансиране за дружеството остава прихода от НЗОК по клинични пътеки. Въпреки увеличението му за 2016 год. спрямо 2015 год., ЛЗ не успява своевременно да покрива на 100% основните си разходи за издръжка, в т. число: разходи за персонал (възнаграждения и осигуровки), медикаменти, медицински консумативи, ел. енергия, вода, природен газ за отопление и топла вода, храна на пациенти, поддръжка на медицинска апаратура и др. Основния източник на реализираната загуба за периода са увеличените разходи за персонала.

1. **Рискове, пред които е изправено дружеството са:**

***Политически риск:***

Политическият риск отразява влиянието на политическите процеси в страната, които от своя страна влияят върху възвръщаемостта на инвестициите. Определящ фактор за дейността на даден отрасъл и респективно дейността на фирмата е формулираната от правителството дългосрочна икономическа програма, както и волята да се осъществяват набелязаните приоритетни стъпки. Степента на политическия риск се асоциира с вероятността за промени в неблагоприятна посока на водената от правителството икономическа политика или в по-неблагоприятния случай - смяна на правителството и като следствие от това с опасността от негативни промени в инвестиционния климат.

***Ликвиден риск:***

Неспособността на дружеството да покрива насрещните си задължения съгласно техния падеж е израз на ликвиден риск. Ликвидността зависи главно от наличието в дружеството на парични средства или на съответните им алтернативи. Другият основен фактор, който влияе силно е свързан с привлечения капитал. Той трябва да се поддържа в оптимално равнище, като се контролира както нивото на заемните средства, така и стойностите на задълженията към доставчиците и от клиентите на дружеството.

Управлението на ликвидния риск за дружеството ни изисква консервативна политика по ликвидността чрез постоянно поддържане на оптимален ликвиден запас парични средства, добра способност за финансиране на фирмената дейност, осигуряване и поддържане на адекватни кредитни ресурси, ежедневен мониторинг на наличните парични средства, предстоящи плащания и падежи.

***Ценови риск:***

Ценовият риск се определя в две направления: по отношение на пазарната конюнктура и по отношение на вътрешнофирмените производствени разходи. Продажната цена трябва да бъде съобразена и с двата фактора, като се цели тя да покрива разходите на предприятието и да носи определена норма на печалба. Цената, на медицинските услуги е съобразена с дефинираната на пазара и с определените цени за клинични пътеки в НРД.

Управлението на ценовия риск за дружеството ни изисква периодичен анализ съобразно пазарните промени.

***Риск, свързан с паричния поток:***

Рискът, свързан с паричния поток разглежда проблемите с наличните парични средства в дружеството. Тук от съществено значение е договорната политика, която следва да защитава фирмените финанси, като гарантира регулярни входящи потоци от страна на клиенти, както и навременни плащания на задълженията.

Управлението на риска, свързан с паричните потоци за дружеството ни изисква поддържане на положителна стойност на ликвидността, т.е. готовност за посрещане на текущите задължения.

***Регулативен риск***:

Регулативният риск е свързан с вероятността да се понесат загуби в резултат на нарушения или неспазване на законовите и подзаконови нормативни актове или вътрешно дружествените документи, както и от загуби в резултат на интервенция на данъчните власти. Този риск се отнася и за промени в нормативната база, свързани с опазването на околната среда, както и с вероятността дружеството да не бъде в състояние да изпълнява предписанията и изискванията на екологичното законодателство и компетентните органи, за което да му бъдат налагани съответните наказания.

1. **Важни събития, които са настъпили след датата, към която е съставен годишният финансов отчет:**

До датата на изготвяне на годишния финансов отчет са получени документи, които касаят приходи и разходи за 2016 год. В резултат на това са отчетени:

* Приходи в размер на 286 хил.лв.
* Разходи в размер на 2 хил.лв.
* Провизии по съдебни спорове в размер на 26 хил.лв.
1. **Вероятното бъдещо развитие на предприятието**

Болницата е уникална за североизточна България и на нейната помощ разчитат пациентите от цяла Варна и региона. Спазвайки необходимостта от наличието на няколко различни спешни екипа 24 часа в денонощието не можем да си позволим съкращение на персонала. Решаването на тези проблеми е свързано и с възможността за привличане на повече и платежоспособни пациенти, които от своя страна ще спомогнат за подобряване финансовото състояние на болницата.

Важно перо за болницата са приходите от платени медицински услуги, които в период на криза са от изключителна важност за финансовото стабилизиране на болницата.

Целта на дружеството остава на първо място оказване на ефикасна медицинска помощ и запазване здравето на пациентите, нуждаещи се от здравни грижи, с което да затвърди доброто име на болницата сред варненската общественост.

1. **Действията в областта на научноизследователската и развойната дейност**:

През 2016 г. дружеството не е осъществявало действия в областта па научноизследователската и развойната дейност.

1. **Дружеството не попада в групата на предприятията от обществен интерес по реда, по който те са дефинирани в § 1, т. 22 от Допълнителните разпоредби към Закона за счетоводството. Съгласно § 1д. от Допълнителните разпоредби към Закона за публично предлагане на ценни книжа обаче, независимо че дружеството не е емитент на ценни книжа, то трябва да разкрие и следната допълнителна информация:**
2. *Информация, дадена в стойностно и количествено изражение относно основните категории стоки, продукти и/или предоставени услуги, с посочване на техния дял в приходите от продажби на емитента, съответно лицето по § 1д от допълнителните разпоредби на ЗППЦК, като цяло и промените, настъпили през отчетната финансова година.*

Информация по точка 1 е представена в частта „Характеристика на дейността“ от настоящия доклад.

1. *Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с емитента, съответно лицето по § 1д от допълнителните разпоредби на ЗППЦК.*

Информация по точка 2 е представена в частта „Характеристика на дейността“ от настоящия доклад.

1. *Информация за сключени съществени сделки.*

През 2016 г. е сключен договор за безвъзмездно право на ползване върху имот – публична общинска собственост с Община Варна. Срокът на ползване от пет години. Правото на ползване е оценено на 98 хил. лв., отчетено е като нематериален актив.

1. *Информация относно сделките, сключени между емитента, съответно лицето по § 1д от допълнителните разпоредби на ЗППЦК, и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които емитентът, съответно лицето по § 1д от допълнителните разпоредби на ЗППЦК или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на емитента, съответно лицето по § 1д от допълнителните разпоредби на ЗППЦК.*

Сделките със свързани лица са обичайни, не са налице отклонения от пазарните цени.

Общ размер на счетоводните приходи, реализирани от сделки със свързани лица 9 хил.лв

Общ размер на счетоводните разходи, начислени по сделки със свързани лица няма.

1. *Информация за събития и показатели с необичаен за емитента, съответно лицето по § 1д от допълнителните разпоредби на ЗППЦК, характер, имащи съществено влияние върху дейността му, и реализираните от него приходи и извършени разходи; оценка на влиянието им върху резултатите през текущата година.*

През отчетния период не са настъпили събития с необичаен характер, имащи отношение върху дейността на дружеството.

1. *Информация за сделки, водени извън балансово - характер и бизнес цел, посочване финансовото въздействие на сделките върху дейността, ако рискът и ползите от тези сделки са съществени за емитента, съответно лицето по § 1д от допълнителните разпоредби на ЗППЦК, и ако разкриването на тази информация е съществено за оценката на финансовото състояние на емитента, съответно лицето по § 1д от допълнителните разпоредби на ЗППЦК.*

На 29.12.2016 год. е сключен договор за отговорно пазене и съхранение на апаратура ( 1 брой рентгенов преносим апарат и 1 брой мобилен ултразвуков апарат) с Министерство на здравеопазването, закупена в изпълнение на договор №РД – 11- 332 от 04.10.2016 год. по предварително дефиниран проект №4“Подобрено качество на пренаталната диагностика и неонаталните грижи“, финансиран по Програма БГ 07 „Инициатива за общественото здраве“.

1. *Информация за дялови участия на емитента, съответно лицето по § 1д от допълнителните разпоредби на ЗППЦК, за основните му инвестиции в страната и в чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата група предприятия по смисъла на Закона засчетоводството и източниците/начините на финансиране.*

Дялови участия в страната – 100% от капитала на Амбулатория медицински център за доболнична помощ ЕООД.

Дружеството няма дялови участия и не притежава инвестиции в чужбина.

1. *Информация относно сключените от емитента, съответно лицето по § 1д от допълнителните разпоредби на ЗППЦК, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения.*

През отчетния период дружеството и неговото дъщерно дружество не са сключвали договори за заем, в качеството им на заемополучатели. Не са предоставяли гаранции.

1. *Информация относно сключените от емитента, съответно лицето по § 1д от допълнителните разпоредби на ЗППЦК, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в това число на свързани лица, с посочване на конкретните условия по тях, включително на крайните срокове за плащане, и целта, за която са били отпуснати.*

През отчетния период дружеството и неговото дъщерно дружество не са сключвали договори за заем, в качеството им на заемодатели и не са предоставяли гаранции.

1. *Информация за използването на средствата от извършена нова емисия ценни книжа през отчетния период.*

Дружеството не е емитент на ценни книжа.

1. *Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати.*

Дружеството не е публикувало прогнози относно финансовите си резултати. Разликата в представените в годишния финансов отчет финансови резултати се дължи на: промени в приблизителните оценки на активите и пасивите; до датата на изготвяне на годишния финансов отчет са получени допълнителни документи, които касаят финансовия резултат на Дружеството за 2016 год.

1. *Анализ и оценка на политиката относно управлението на финансовите ресурси с посочване на възможностите за обслужване на задълженията, евентуалните заплахи и мерки, които емитентът, съответно лицето по § 1д от допълнителните разпоредби на ЗППЦК, е предприел или предстои да предприеме с оглед отстраняването им.*

С оглед на управление на финансовия риск дружеството извършва финансово планиране и договаряне на условията по доставки с цел да не се допусне не обслужване на задължения и разходи. Паричните постъпления и плащания се координират от гледна точка на срочност и размери. До голяма степен плащанията се обвързват с очакваните постъпления от НЗОК. Към края на 2016 год. не са налице просрочени задължения, въпреки че през годината е имало временни недостиците на парични средства.

1. *Оценка на възможностите за реализация на инвестиционните намерения с посочване на размера на разполагаемите средства и отразяване на възможните промени в структурата на финансиране на тази дейност.*

Поради спецификата на дейността дружеството не може да осигури необходимия финансов ресурс за да реализира инвестиционните си намерения със собствени средства. Във връзка с това получава финансовата подкрепа от едноличния собственик на капитала. Организират се дарителски кампании за закупуване на медицинска апаратура и оборудване. Дружеството има следните инвестиционни намерения и възможности за тяхното реализиране:

През м. декември 2016 на общинска сесия са гласувани до 80 хил. лв. за извършване на ремонт на ниското тяло на сградата на дружеството..

В резултат на благотворителни кампании са предоставини 29 хил.лв. за закупуване на хистероскоп, който престой да бъде доставен.

При осигуряване на налични средва дружеството има намерение да обнови апартурата, поднови сградния фонд и др.

1. *Информация за настъпили промени през отчетния период в основните принципи за управление на емитента, съответно лицето по § 1д от допълнителните разпоредби на ЗППЦК, и на неговата група предприятия по смисъла на Закона за счетоводството.*

През отчетния период не са настъпили промени в основните принципи на управление на дружеството.

1. *Информация за основните характеристики на прилаганите от емитента, съответно лицето по § 1д от допълнителните разпоредби на ЗППЦК, в процеса на изготвяне на финансовите отчети система за вътрешен контрол и система за управление на рискове.*

Установена е система за вътрешен контрол (СВК), целта на която е да защитава интересите и правата на едноличния собственик на капитала, запазване на активите чрез предотвратяване, разкриване и отстраняване на съществуващите изисквания и техните причини. СВК се прилага за постигане на стратегически цели, повишаване на оперативната ефективност, снижаване на рисковете, осигуряване на надеждност и достоверност на отчетността в съответствие с нормативните изисквания. Участници в СВК, който осъществяват контролна дейност на различни равнища са ръководството (управител, икономически директор, главен счетоводител) и ръководителите на отделните структурни подразделения. Контролните функции на участниците в СВК са регламентирани със заповеди, в различните утвърдени правилници за дейността и в утвърдената система за финансово управление и контрол (СФУК). На индивидуално ниво контролните функции на участниците в СВК се определят в договорите и длъжностните им характеристики.

Към СФУК е утвърден риск регистър по функционални направления, в които са определени правомощията и отговорностите, организацията и реда за взаимодействие при управление на рисковете, анализ и оценка на информация свързана с рисковете, изготвяне на периодична отчетност по управление на рисковете.

През текущия отчетен период ръководството на дружеството се е опитало да подобри функционирането на системата за вътрешен контрол. В дружеството е организирана аналитичност по видове материални запаси, както и по договори за обществени поръчки, която позволява ежемесечно да се следят количества и стойности по договорите. Предварително са обследвани и планирани процедурите по Закона за обществени поръчки. Профила на купувача се актуализира в законоустановените срокове.

*15*. *Информация за промените в управителните и надзорните органи през отчетната финансова година.*

На 27.01.2016 г. на заседание на Общински съвет- Варна е взето решение за смяна управителя на СБАГАЛ „ Проф. д-р Д. Стаматов – Варна ” ЕООД на основание чл.21,ал.1, т. 8 от ЗМСМА и чл. 137, ал.1 т. 5, във връзка с чл.147, ал.2 от ТЗ е избран за временно изпълняващ управител Доц. Д-р Емил Ковачев, което обстоятелство е вписано на 05.02.2016 г. в Търговски регистър.

Действащият управител към 31.12.2016 г. е доц. д-р Емил Ковачев, назначен от Кмета на Община Варна със заповед и договор за възлагане на управление след проведен конкурс по решение на Общински съвет – Варна, за срок от три години с изрично решение на Общинския съвет.

1. *Информация за размера на възнагражденията, наградите и/или ползите на всеки от членовете на управителните и на контролните органи за отчетната финансова година изплатени от емитента, съответно лицето по § 1д от допълнителните разпоредби на ЗППЦК, и негови дъщерни дружества, независимо от това, дали са били включени в разходите на емитента, съответно лицето по § 1д от допълнителните разпоредби на ЗППЦК, или произтичат от разпределение на печалбата, включително: получени суми и непарични възнаграждения; условни или разсрочени възнаграждения, възникнали през годината, дори и ако възнаграждението се дължи към по-късен момент; сума, дължима от емитента, съответно лицето по § 1д от допълнителните разпоредби на ЗППЦК, или негови дъщерни дружества за изплащане на пенсии, обезщетения при пенсиониране или други подобни обезщетения.*

Възнагражденията на управителите се определят от Едноличния собственик на капитала. С договор за управление и контрол се определя основното възнаграждение на управителя, на база средната отчетна месечна брутна работна заплата в дружеството. Предвижда се и допълнително стимулиране за добри финансови резултати по схема утвърдена от Общински съвет. Изплатени са възнаграждения на управителите и контрольор в размер на 56 хил.лв. Всички възнаграждения са включени в разходите на дружеството.

1. *За публичните дружества - информация за притежавани от членовете на управителните и на контролните органи, прокуристите и висшия ръководен състав акции на емитента, включително акциите, притежавани от всеки от тях поотделно и като процент от акциите от всеки клас, както и предоставени им от емитента опции върху негови ценни книжа - вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите.*

Дружеството не е публично.

1. *Информация за известните на дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери.*

На ръководството на дружеството не са известни договорености, включително и след приключване на финансовата година, в резултат, на които в бъдещ период могат да настъпят промени в притежавания относителен дял дялове от настоящия собственик на капитала.

1. *Информация за висящи съдебни, административни или арбитражни производства, касаещи задължения или вземания на емитента, съответно лицето по § 1д от допълнителните разпоредби на ЗППЦК, в размер най-малко 10 на сто от собствения му капитал; ако общата стойност на задълженията или вземанията на емитента, съответно лицето по § 1д от допълнителните разпоредби на ЗППЦК, по всички образувани производства надхвърля 10 на сто от собствения му капитал, се представя информация за всяко производство поотделно.*

Информация за висящи съдебни, административни или арбитражни производства, касаещи задължения или вземания на дружеството, е представена в приложението към годишния финансов отчет т. 11.2.

1. *За публичните дружества – данни за директора за връзки с инвеститора, включително телефон и адрес за кореспонденция.*

Дружеството не е публично.

**Дата 24.03.2017 г. УПРАВИТЕЛ :**

**гр. Варна /Доц. Д-р Емил Ковачев/**